ਕ੍ਰਾਸਨੋਡਾਰ

ਕ੍ਰਾਸਨੋਡਾਰ () ਦੱਖਣੀ ਰੂਸ ਦਾ ਸਭ ਤੋਂ ਵੱਡਾ ਸ਼ਹਿਰ ਹੈ। ਇਹ ਕੁਬਾਨ ਨਦੀ 'ਤੇ, ਕਾਲੇ ਅਤੇ ਅਜ਼ੋਵ ਸਮੁੰਦਰ ਦੇ ਨੇੜੇ ਸਥਿਤ ਹੈ। ਸ਼ਹਿਰ ਦੀ ਆਬਾਦੀ ਲਗਭਗ 1.2 ਮਿਲੀਅਨ (ਬਾਰਾਂ ਲੱਖ) ਲੋਕ ਹੈ। ਸ਼ਹਿਰ ਦੀ ਸਥਾਪਨਾ 1793 ਵਿੱਚ ਹੋਈ ਸੀ ਅਤੇ ਮੂਲ ਰੂਪ ਵਿੱਚ ਇਸਨੂੰ ਯੇਕਾਟੇਰੀਨੋਡਾਰ () ਕਿਹਾ ਜਾਂਦਾ ਸੀ। ਇਹ ਦੇਸ਼ ਦਾ ਇੱਕ ਮਹੱਤਵਪੂਰਨ ਉਦਯੋਗਿਕ, ਵਪਾਰਕ ਅਤੇ ਸੱਭਿਆਚਾਰਕ ਕੇਂਦਰ ਹੈ। ਇਸਨੂੰ ਅਕਸਰ ਦੱਖਣੀ ਰੂਸ ਦੀ ਰਾਜਧਾਨੀ ਕਿਹਾ ਜਾਂਦਾ ਹੈ।

 ਆਰਥਿਕਤਾ 
ਕ੍ਰਾਸਨੋਡਾਰ ਰੂਸ ਦਾ ਇੱਕ ਪ੍ਰਮੁੱਖ ਆਰਥਿਕ ਕੇਂਦਰ ਹੈ। ਇਹ ਸ਼ਹਿਰ ਕਈ ਸਾਲਾਂ ਤੋਂ ਵਪਾਰ ਲਈ ਰੂਸ ਦੇ ਸਭ ਤੋਂ ਵਧੀਆ ਸ਼ਹਿਰਾਂ ਵਿੱਚੋਂ ਇੱਕ ਵਜੋਂ ਜਾਣਿਆ ਜਾਂਦਾ ਹੈ। ਸ਼ਹਿਰ ਦਾ ਉਦਯੋਗਿਕ ਖੇਤਰ ਬਹੁਤ ਵਿਕਸਤ ਹੈ। ਕ੍ਰਾਸਨੋਡਾਰ ਦਾ ਵਪਾਰਕ ਖੇਤਰ ਵੀ ਬਹੁਤ ਵਿਕਸਤ ਹੈ, ਜਿਸ ਵਿੱਚ ਦੱਖਣੀ ਸੰਘੀ ਜ਼ਿਲ੍ਹੇ ਵਿੱਚ ਸਭ ਤੋਂ ਵੱਧ ਸਾਲਾਨਾ ਕਾਰੋਬਾਰ ਹੁੰਦਾ ਹੈ। ਸ਼ਹਿਰ ਵਿੱਚ ਬੇਰੁਜ਼ਗਾਰੀ ਦੀ ਦਰ ਬਹੁਤ ਘੱਟ ਹੈ ਅਤੇ ਔਸਤ ਤਨਖਾਹ ਦੇ ਮਾਮਲੇ ਵਿੱਚ ਇਹ ਮੋਹਰੀ ਸਥਾਨ 'ਤੇ ਹੈ. ਸੈਰ-ਸਪਾਟਾ ਵੀ ਆਰਥਿਕਤਾ ਦਾ ਇੱਕ ਮਹੱਤਵਪੂਰਨ ਹਿੱਸਾ ਹੈ।

 ਪੌਣਪਾਣੀ 
ਕ੍ਰਾਸਨੋਡਾਰ ਦਾ ਪੌਣਪਾਣੀ ਨਮ ਸਬਟ੍ਰੋਪੀਕਲ ਹੈ, ਜੋ ਕਿ ਦੱਖਣੀ ਰੂਸ ਲਈ ਖਾਸ ਹੈ। ਇੱਥੇ ਸਰਦੀਆਂ ਹਲਕੀਆਂ ਹੁੰਦੀਆਂ ਹਨ ਅਤੇ ਗਰਮੀਆਂ ਲੰਬੀਆਂ ਤੇ ਗਰਮ ਹੁੰਦੀਆਂ ਹਨ। ਔਸਤ ਸਲਾਨਾ ਤਾਪਮਾਨ ਲਗਭਗ 12.7 °C ਹੁੰਦਾ ਹੈ।

 ਫੋਟੋ ਗੈਲਰੀ 

 ਹਵਾਲੇ 

 ਬਾਹਰਲੇ ਲਿੰਕ 



ਸ਼੍ਰੇਣੀ:ਰੂਸ ਦੇ ਸ਼ਹਿਰ